**Ministru kabineta noteikumu projekta “Grozījumi 2005. gada 22. novembra noteikumos Nr. 873 “Noteikumi par mobilizācijas pieprasījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks  (500 zīmes bez atstarpēm) | Ministru kabineta noteikumu projekts izstrādāts pēc Aizsardzības ministrijas iniciatīvas, lai tuvinātu mobilizācijas pieprasījumu izsniegšanu tā paša līmeņa atbildības vienībām, kas vēlāk nodrošinās to izpildi. Jaunajai kārtībai jāstājas spēkā līdz š. g. 30. aprīlim, kas ir sasaistīts ar šā gada militāro vingrinājumu sagatavošanās laiku. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts izstrādāts pēc Aizsardzības ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Grozījumi 2005. gada 22. novembra noteikumos Nr. 873 “Noteikumi par mobilizācijas pieprasījumiem”” (turpmāk – noteikumu projekts) izstrādāts, lai uzlabotu un aktualizētu kārtību, kādā notiek mobilizācijas pieprasījumu plānošana un izsniegšana Nacionālo bruņoto spēku (turpmāk – NBS) mobilizācijas vajadzībām.  Šobrīd spēkā esošais regulējums, kas ietverts 2005. gada 22. novembra noteikumu Nr. 873 “Noteikumi par mobilizācijas pieprasījumiem” 15., 22. un 26. punktā, paredz, ka visa veida mobilizācijas pieprasījumus sagatavo un izsniedz NBS Apvienotais štābs un tos paraksta NBS Apvienotā štāba priekšnieks. Šis regulējums ir izstrādāts pirms daudziem gadiem atbilstoši tā laika operacionālās plānošanas dokumentiem un šobrīd vairs neatspoguļo AM un NBS vajadzības valsts aizsardzības uzdevumu izpildē.  Kopš šī regulējuma izstrādes līdz pat šim brīdim NBS nav izsniegusi mobilizācijas pieprasījumus, jo pati NBS mobilizācijas sistēma atrodas attīstības un pilnveidošanas procesā. NBS mobilizācijas plāns, uz kura pamata mobilizācijas pieprasījumi būtu izsniedzami, tika apstiprināts 2006. gadā, tas tika aktualizēts 2017. gadā, apstiprinot jaunu NBS Mobilizācijas plānu. Lai pārbaudītu pirms vairāk nekā 12 gadiem izstrādātās un 2005. gada 22. novembra noteikumos Nr. 873 “Noteikumi par mobilizācijas pieprasījumiem” ietvertās procedūras un noteiktu, kādas izmaiņas tajos būtu veicamas, AM un NBS rīkoja mobilizācijas mācības. Šobrīd 2005. gada 22. novembra noteikumos Nr. 873 “Noteikumi par mobilizācijas pieprasījumiem” ir noteikts, ka mobilizācijas pieprasījumu plānošana un izsniegšana notiek NBS Apvienotā štāba līmenī, kas neatbilst decentralizācijas principam to uzdevumu izpildē, ko nodrošina NBS vienības. Tikai NBS bataljonu komandieri paši var izveidot efektīvāko komunikāciju ar savas atbilstības teritorijā esošajiem komersantiem un pārliecināties, vai izsniegtais mobilizācijas pieprasījumus ir reāli izpildāms. To nevar izdarīt NBS Apvienotā štāba darbinieki visā valsts teritorijā.  2017. gada septembrī un oktobrī notikušajās Aizsardzības ministrijas un NBS mācībās “Mobilizācijas mācības 2017”, kuru uzdevums bija pārbaudīt tiesiskā regulējuma atbilstību esošajai situācijai, tika secināts, ka mobilizācijas pieprasījumus attiecībā uz pakalpojumu sniegšanu un īpašuma pārņemšanu turējumā būtu nepieciešams deleģēt attiecīgajai NBS vienībai – pakalpojuma saņēmējai vai īpašuma pārņēmējai turējumā, tādējādi izveidojot mobilizācijas pieprasījumu plānošanas, izsniegšanas un iespējamās izpildes procesu sasaisti ar NBS vienībām, kuru darbība ir tieši saistīta ar šāda veida mobilizācijas pieprasījumiem.  Tādējādi plānots, ka minētos mobilizācijas pieprasījumus turpmāk izstrādās attiecīgās NBS vienības štābs un tos parakstīs šīs NBS vienības komandieris. Šajā situācijā AM tiek saglabāta pārskata, koordinācijas un kontroles funkcija. Esošais regulējums netiek mainīts attiecībā uz noteikta veida preču ražošanu NBS mobilizācijas vajadzībām.  Atbilstoši Iekšlietu ministrijas pieprasījumam, ievērojot, ka ar Ministru kabineta 2015. gada 18. maija rīkojumu Nr. 258 “Tautsaimniecības mobilizācijas plāns” ir apstiprināts Tautsaimniecības mobilizācijas plāns, 2005. gada 22. novembra noteikumu Nr. 873 “Noteikumi par mobilizācijas pieprasījumiem” 3. punkts papildināts, nosakot, ka mobilizācijas pieprasījumus cita starpā plāno atbilstoši Tautsaimniecības mobilizācijas plānam.  Atbilstoši Iekšlietu ministrijas pieprasījumam, ievērojot to, ka Civilās aizsardzības un katastrofas pārvaldīšanas likuma 11. panta pirmās daļas 3. punkts nosaka pašvaldības domei apstiprināt sadarbības teritorijas civilās aizsardzības plānu, 3. punktā vārdi “pašvaldību administratīvās teritorijas civilās aizsardzības pasākumu” aizstāti ar vārdiem “sadarbības teritorijas civilās aizsardzības”.  Atbilstoši Tieslietu ministrijas iebildumam noteikumu projekts papildināts ar nosacījumu, ka mobilizācijas pieprasījumus par pakalpojumu sniegšanu un īpašuma pārņemšanu turējumā var sagatavot un izsniegt NBS Nodrošinājuma pavēlniecības priekšnieks, lai nepieciešamības gadījumā nākotnē būtu iespējama mobilizācijas sistēmas izmantošana sabiedroto spēku vajadzībām. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālie bruņotie spēki. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazināsies NBS Apvienotajam štābam, bet pieaugs NBS vienībām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” pirms noteikumu projekta nosūtīšanas Valsts kancelejai izskatīšanai Valsts sekretāru sanāksmē par noteikumu projekta izstrādi tika informēti sabiedrības pārstāvji, ievietojot paziņojumu par iespējām iesaistīties tiesību akta izstrādes procesā Aizsardzības ministrijas mājaslapas sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Noteikumu projekts kopā ar sākotnējās ietekmes novērtējuma ziņojumu (anotāciju) 2018. gada 22. janvārī tika ievietots ministrijas tīmekļvietnē *www.mod.gov.lv* sadaļā “Sabiedrības līdzdalība”, aicinot sabiedrību izteikt viedokli un iesniedzot ministrijai priekšlikumus rakstveidā. Priekšlikumi netika saņemti. |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Aizsardzības ministrija un Nacionālie bruņotie spēki spēs efektīvi veikt likumā noteiktos uzdevumus attiecībā uz mobilizācijas resursu plānošanu un to nodrošināšanu.  Projekts šo jomu neskar. |
| 3. | Cita informācija | Nav |

Aizsardzības ministrs Raimonds Bergmanis

Valsts sekretārs Jānis Garisons

O. Nikers, 67335258

Olevs.Nikers@mod.gov.lv